# data[].attributes.body
Jeg hedder Mette, er 30 år gammel og bor i Aarhus med min forlovede, Rasmus. Jeg har en bachelor i sociologi fra AAU og en kandidat i pædagogisk psykologi fra AU. Jeg har arbejdet på børne- og uddannelsesområdet i forskellige projektstillinger bl.a. ved Dansk Center for Undervisningsmiljø. Jeg er startet her, fordi jeg gerne vil ud og gøre en forskel for børns læring og trivsel i praksis.

I min fritid dyrker jeg yoga og pilates, er ved at lære at spille golf og ellers nyder jeg at bage en kage til hyggelige stunder med familie og venner. Indtil en knæskade satte en stopper for det, var jeg at finde på fodboldbanen, nu følger jeg mest med og ser en kamp eller to, når tiden er til det.

# data[].attributes.body
Mit navn er Emma, jeg er 30 år gammel og bor med min hund på Frederiksbjerg i Århus. Jeg er elitebokser og bruger meget tid med boksehandsker på og som bestyrelsesmedlem i bokseklubben. Jeg arbejder på en folkeskole, som lærervikar og pædagogmedhjælper i en special SFO og det giver mit liv en del værdi. Jeg kommer fra tv og medieverdenen og er uddannet tv- og medietilrettelægger fra DMJX. Men efter år uden sikkerhed og med skarpe albuer blev det for meget, så en kort fastansættelse i Bestseller på 1,5 år gav mig ro og derfor fandt jeg også ud af, at jeg skulle noget helt andet. Så 30 blev året hvor livet skulle lægges om. Og det er derfor jeg er her nu.

# data[].attributes.body
Jeg er 29 år og bor i Aarhus N med min kæreste og to børn på 1.5 og 3. Jeg har en kandidat i Idrætsvidenskab og har tidligere arbejdet i diverse trænerjobs, hvor jeg nu søger noget mere sikkerhed og at komme til at arbejde med den målgruppe, jeg brænder for som er børn og unge. I min fritid hoppe jeg på trampolin, gynger, spiller bold og står ved min kaffestation, når tiden tillader det.

# data[].attributes.body
Mit navn er Nikolaj, jeg er 27 år og kommer oprindeligt fra Kolding, men er bosat i Odense med min kæreste Signe. Jeg færdiggjorde en cand.mag. i religionsstudier og historie sidste år, men jeg har indtil nu ikke haft held med at udleve min drøm som underviser. Dette kan denne uddannelse forhåbentligt lave om på. I min fritid nyder jeg at læse en masse litteratur og se en masse film, men derudover er jeg også at finde i weekenden på Odense stadion, hvor vi lige nu håber på en oprykning tilbage til superligaen.

# data[].attributes.body
Jeg hedder Helle, er 51 år, og jeg har været lærer siden 1997. I øjeblikket arbejder jeg på en privatskole i Horsens, hvor jeg underviser i dansk, matematik og natur/teknologi på 4. årgang.

Jeg bor i et charmerende gammelt byhus i Horsens, hvor jeg har gang i et renoveringsprojekt i kælderen. Nyder ellers at bruge tid i min have, gå ture med min hund og tage ud i naturen. Jeg elsker at pakke rygsækken og tage på ture med hængekøje eller udforske omgivelserne på min gravelcykel sammen med min kæreste.

Jeg har to store piger, der nu er på vej til at flytte fra byen for at studere. Derudover har jeg et tidligere plejebarn, som jeg stadig har et tæt forhold til og som kommer på besøg en weekend om måneden.

# data[].attributes.body
Jeg er 32 år og bor i Silkeborg sammen med min kone Simone og vores to børn Ebba og Tue. Jeg har en baggrund som religionshistoriker, men ser nu optimistisk frem mod en fremtid uden for mange prækære ansættelser. Jeg bruger min fritid på at vaske makrel i tomat af mine bluser, drikke halvvarm kaffe og gå en stille stund i min have, når mine børn endelig tillader det.

# data[].attributes.body
Mit navn er Emil, jeg er 27 år og kommer fra Aarhus. Med i bagagen har jeg en uddannelse som cand.mag. i historie og film & medier, og tidligere har jeg arbejdet med kommunikation og kulturformidling bl.a. på Viborg Museum. I fritiden er jeg vild med at tage på udflugter rundt i landet, og så er jeg lidt af en nørd, når det kommer til historiske fun facts og fede filmanbefalinger. Det hænder også, at jeg nyder en kold Ceres Top i venners lag på den lokale bodega.

# data[].attributes.attachment_caption
Jeg hedder Marianne, er 45 år og bor i en lille landsby udenfor Hadsten sammen med min mand og vores tre børn på 16, 13, og 8 år. Jeg er uddannet musiklærer fra Det jyske musikkonservatorium 🎶og har igennem næsten 16 år undervist børn, unge og voksne i musik på musikskoler, folkeskoler og pædagoguddannelsen. Jeg har tidligere undervist i musik på en fantastisk folkeskole i 9 år, men 22 timer i musiklokalet om ugen er mere end hvad min krop og mine ører kan holde til. Derfor er det nu tid at fylde lidt flere kompetencer i rygsækken, så jeg kan fortsætte med det jeg elsker: at undervise❤️ Jeg glæder mig til at møde jer🤩

# data[].attributes.body
Jeg hedder Frederik og er 30 år. Jeg har en kandidat i Audio Design ved AU, men fandt ud af, at jeg meget hellere vil arbejde med børn og unge. Jeg har to års erfaring med skoleundervisning og pædagogiske opgaver. Jeg spiller musik i min fritid og tegner/maler.

# data[].attributes.body
Jeg bor i Gl. Rye ved Himmelbjerget sammen med mine 2 børn på 9 og 13 år. Jeg er bl.a. selvstændig som yogalærer og i egen klinik som kropsbehandler og med kropsterapi og underviser også i meditation og mindfulness. Har også en master i design og har egen designvirksomhed, men har også arbejdet i designbranchen i både København og Jylland. Efter at jeg fik børn, så gav designbranchen ikke længere mening for mig og jeg tog derfor mit første karriereskift med en af mange uddannelser indenfor yogaens, sindets og kroppens verden. Nu er jeg i gang med mit vist nok "4. karriere-skift/opgradering". Jeg er vinterbader, elsker musik, maler lidt og går til mange koncerter, bruger gerne tid i naturen og dyrker masser af yoga og bruger det meste af min tid med mine elskede børn, familie og venner.

# data[].attributes.body
Jeg er 41 år og bor i Viborg med min mand Jan og vores to børn Aya og Tristan.

Jeg er uddannet pædagog og cand.pæd. i pædagogisk psykologi. Jeg har i mange år arbejdet som skolepædagog inden for både special og normal området og arbejder nu på en folkeskole.

I fritiden er jeg sammen med familie og venner, går eller løber i den skønne natur ved Nørresø med vores hund Charlie, dyrker yoga og elsker rejser/oplevelser og at læse bøger.

# data[].attributes.body
Jeg er 29 år og bor i Aarhus. Jeg har en cand.mag. i tysk og retorik fra 2021, har tidligere arbejdet med kommunikation og forskningsformidling og arbejder nu som lærervikar på en folkeskole. Min kalender er ofte fuldt booket med enten badminton (og bestyrelsesarbejde), crossfit, løb eller hygge med min kæreste og bonussøn, venner, familie og sociale begivenheder.

# data[].attributes.body
Jeg er 34 år og bor i Århus med min kæreste, Mathias, og vores to børn Lia og Frej. I min fritid danser jeg Zouk (en brasiliansk dans) og er bidt af at strikke alverdens trøjer. Jeg har en bachelor i Dramaturgi og en kandidat i Antropologi. Lige nu arbejder jeg i Fritidsklub, hvor det bedste jeg ved, er at få børnene ud på gulvet til improvisationsteater.

# data[].attributes.attachment_caption
Jeg er 32 og lige flyttet (hjem) til Aarhus efter mange dejlige år i København. Jeg bor sammen med min kæreste, Nicolaj, og vores søn, Anker på 11 måneder. I min fritid dyrker jeg venner, vinterbadning, sociale begivenheder, familie og musik. Jeg trives bedst når jeg er på vandreture/rejser med min familie og/eller venner + et trangia sæt. Jeg har en kandidat i kommunikation, og senest været ansat som event- og kampagnemedarbejder. Jeg ser nu frem til et karriereskift, som giver mening på et personligt og fagligt plan!

# data[].attributes.attachment_caption
Jeg er 62 år, jeres dansklærer, gift og har tre børn. Bor i Brabrand. I fritiden træner jeg mine dårlige knæ. læser og skriver bøger, ser fordbold og hører musik. Allerbedst kan jeg lide at rejse sammen med min kone.